Emîne Şenyaşara ke mêrde û lajê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde 100 rojî yo verê Edlîyeya Riha de çalakîya nobeta edaletî kena.
Keyeyî ewro çalakîye ra verî telefon de Fadil Şenyaşarî reyde qisey kerd. Keyeyî dima çalakîya xo daye destppêkerdene û dowîzê bi nuşteyê 'Dadîyêke 100 rojî yo verê edlîyeya Riha de nobeta edaletî gêna. 2 domanê ci û mêrdeyê ci nêweşxane de ameyî qetilkerdene. Semedo ke wekîlêk zî mîyanê nê qirkerdişî de yo 3 serrî yo dewaya qirkerdişî nêameye akerdene.''
